મહારાજા રણજિતસિંહે થોડા વખત પછી બન્ને ભાઈને લાહોર બોલાવી લીધા. આ બાજુ અફઘાની વડાપ્રધાન ફતેહ ખાન કશ્મીર જીતવા માટે રણજિતસિંહ પાસે મદદ માંગી અને લૂંટનો અડધો ભાગ તથા દર વર્ષે નવ લાખ રૂપિયા દેવાની શરત રાખી. રણજિતસિંહે ફતેહ ખાનના પ્રસ્તાવને માની લીધો, તેથી શાહ શુજાને લાગ્યું કે મહારાજા ફતેહ ખાનના કહેવાથી અમને મારી ન નાંખે. આ કારણથી શુજાની બેગમે શુજાના જીવનનાં બદલે કોહિનૂર હીરો મહારાજાને દેવાનો પ્રસ્તાવ મુક્યો.